armvectores/hy_wikipedia_2023 huggingface dataset:
Գաբրիելա Բեսանցոնի

Գաբրիելա Բեսանցոնի (սեպտեմբերի 20, 1890(1890-09-20), Հռոմ, Իտալիա - հուլիսի 8, 1962(1962-07-08), Հռոմ, Իտալիա), իտալացի օպերային երգչուհի, մեցցո-սոպրանո և կոնտրալտո։


== Վաղ կյանք ==
Ծնվել է Հռոմում և կրթություն ստացել սուրբ Ցեցիլիայի անվան ազգային ակադեմիայում։ 


== Կարիերա ==
1911 թվականին դեբյուտով հանդես է եկել Իտալիայի Վիտերբո քաղաքում, իսկ 1918 թվականից Բուենոս Այրեսի Կոլոն թատրոնի աստղն էր և կանոնավորապես հանդես էր գալիս նաև հարավամերիկյան այլ քաղաքներում, հատկապես՝ Ռիո դե Ժանեյրոյում։ ԱՄՆ-ում դեբյուտը տեղի է ունեցել 1919 թվականին, երբ Ամներիսի դերերգով հանդես է եկել «Աիդա» օպերայում Կլաուդիա Մուցիոյի, Ջովաննի Մարտինելլիի և Ռենատո Զանելլիի հետ։ Նույն համերգաշրջանում Մետրոպոլիտեն օպերայում երգել է Էնրիկո Կարուզոյի հետ «Սամսոն և Դալիլա» ու «Ճակատագրի ուժը» օպերաների բեմադրություններում։ 1920 թվականին Հավանայում միասին կատարում էին «Աիդա» օպերան, երբ վերջին հատվածի երկրորդ արարի ժամանակ դահլիճում ռումբ է պայթել։
1935 թվականին հեռացել է Կոլոն թատրոնից, 1939 թվականին հրաժեշտի համերգ կազմակերպել Հռոմում՝ Կարակալլայի բաղնիքներում երգելով Կարմեն։ Ամերիկյան «Victor» ձայնագրման ստուդիայի հետ մի քանի ձայնագրություններ է արել, 1916 թվականին նկարահանվել իտալական «Stefania» համր կինոնկարում։ Բրազիլիայում ամուսնության ընթացքում դասավանդել է երիտասարդ երգիչների, իսկ կյանքի վերջին տարիներին Հռոմում վոկալի դասեր է տվել։
Տենոր Ջակոմո Լաուրի-Վոլպին իր «Voci parallele» գրքում հիշատակել է Բեսանցոնիին որպես իր կարիերայի ընթացքում իրեն հանդիպած երեք իրական կոնտրալտոներից մեկի (մյուս երկուսը Մարգարետ Մաթցենաուերն ու Մաթիլդա Բլանկո Սադունն էին)։


== Անձնական կյանք ==

Դաշնակահար Արթուր Ռուբինշտեյնի հետ սիրային հարաբերությունների մեջ է եղել 1918 թվականին, երբ երկուսն էլ աշխատում էին Մադրիդում, Բուենոս Այրեսում և Նյու Յորքում։ 1925 թվականին ամուսնացել է բրազիլիացի արդյունաբերող Էնրիկե Լեյժի հետ։ Զույգն ապրել է Ռիո դե Ժանեյրոյում․ նրանց շքեղ առանձնատունն ու այգիներն այժմ հայտնի են որպես «Պարկ Լեյժ» ու հանրային զբոսայգի են։ Բեսանցոնին այրիացել է 1941 թվականին, կրկին ամուսնացել 1956 թվականին։ Վախճանվել է Իտալիայում 74 տարեկան հասակում 1962 թվականին։ Հուղարկավորվել է Կարմենի հագուստներով։


== Ծանոթագրություններ ==


== Արտաքին հղումներ ==

Gabriella Besanzoni's page on CantabileSubito.de, with biographical notes, sound clips, and many photographs.
Պորշուր (այլ կիրառումներ)

Պորշուր, կարող է վերաբերել՝

Պորշուր - գյուղ Ռուսաստանի Ուդմուրթական հանրապետության Գրախովսկի շրջանի կազմում։
Պորշուր - գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Նարինե Սարվազյան

Նարինե Արմենի Սարվազյան (, Երևան), հայազգի բժիշկ, հյուվածքաբան, սրտանոթային ֆիզիոլոգիայի պրոֆեսոր, Ջորջ Վաշինգտոն համալսարանի (ԱՄՆ) բժշկական ֆակուլտետի պրոֆեսոր։


== Կենսագրություն ==
Նարինե Սարվազյանը ծնվել է Երևանում, Արմեն և Տատյանա (Թոփչյան) Սարվազյանների դուստրն է։ 1992 թվականին տեղափոխվել է ԱՄՆ։ 
Նրա անունն ընդգրկվել է ականավոր կենսաֆիզիկոսների, մանկավարժների ցուցակում։ Արժանացել է մի շարք հեղինակավոր մրցանակների։
Ամուսնացել է 1982 թվականի մայիսի 28-ին, դոկտոր Արթուր Պետրոսյանի հետ։


=== Կրթություն ===
Ֆիզիկայի գիտությունների բակալավր, Մոսկվայի պետական համալսարան, 1983 թ․
Կենսաֆիզիկայի գիտությունների մագիստրոս, Մոսկվայի պետական համալսարան, 1986 թ․
Կենսաֆիզիկայի փիլիսոփայության դոկտոր, Երեւան, 1991 թ․


== Ծանոթագրություններ ==


== Արտաքին հղումներ ==
Сердце на замену: студенты в Армении научились выращивать органы
«Минисердца» из стволовых клеток – для улучшения кровотока
Յամլից

Յամլից  (գերմ.՝ Schulzendorf), կոմունա Գերմանիայի Բրանդենբուրգ հողատարածքում։ Գտնվում է Դամե Շպրևալդ շրջանի կազմում։ Բնակչությունը կազմում է 7706 մարդ (ըստ 2010 թվականի դեկտեմբերի 30-ի)։ Տարածքը կազմում է 9,08 կմ²։ Փոստային ինդեքս՝ 12 0 61 444։
Կոմունան ներառում է 2 գյուղական շրջան։


== Արտաքին հղումներ ==
Պաշտոնական կայք


== Ծանոթագրություններ ==
Բնակչության կենսամակարդակ

Բնակչության կենսամակարդակ, վերաբերում է առողջության մակարդակի, հարմարավետության, նյութական ապրանքների և անհրաժեշտությունների հասանելիությանը որոշակի սոցիալ-տնտեսական դասի համար, որոշակի աշխարհագրական տարածքում։ Կենսամակարդակը ներառում է այնպիսի գործոններ, ինչպիսիք են եկամուտը, որակը և բնակարանների մատչելիությունը, պահանջվող աշխատանքի ժամաքանակը կարիքները բավարարելու համար, համախառն ներքին արդյունքը(ՀՆԱ), գնաճը, տարեկան հանգստի ժամանակը, մատչելի (կամ անվճար) և որակյալ առողջապահության հասանելիությունը, կրթության որակն ու մատչելիությունը, կյանքի տևողությունը, հիվանդությունների մակարդակը, ապրանքների և ծառայությունների գինը, ենթակառուցվածքները, տնտեսական աճը, տնտեսական և քաղաքական կայունությունը, քաղաքական և կրոնական ազատությունը, բնապահպանության որակը, կլիման և անվտանգությունը։ Կենսամակարդակը սերտորեն կապված է կյանքի որակի հետ։


== Մակարդակ ==
Կենսամակարդակը հիմնականում չափվում է այնպիսի ստանդարտներով, ինչպիսիք են մեկ անձի իրական եկամուտը և աղքատության մակարդակը։ Այլ չափանիշներ են առողջապահության որակն ու հասանելիությունը, եկամտի աճի անհավասարությունը և կրթական ստանդարտները։ Օրինակներ են որոշակի ապրանքների հասանելիությունը (ինչպես սառնարանների քանակը հազար մարդու համար) և կյանքի տևողությունը։ «Ստանդարտի» հիմնական գաղափարը հակադրվում է կյանքի որակին, որը հաշվի է առնում ոչ միայն նյութական կենսամակարդակը, այլ նաև ավելի նյութական ասպեկտներ, որոնք կազմում են մարդկային կյանքը։ Դրանցից են ժամանցի, անվտանգության, մշակութային ռեսուրսների, սոցիալական կյանքի, ֆիզիկական առողջության, շրջակա միջավայրի որակի հարցերը և այլն։ Բարեկեցության ավելի բարդ չափման միջոցներ պետք է կիրառվեն, որպեսզի կատարվեն այնպիսի դատողություններ, որոնք ավելի հաճախ քաղաքական են և վիճահարույց։ Նույնիսկ երկու ազգերը կամ հասարակությունները, որոնք ունեն միևնույն կենսամակարդակը, կարող են տարբերվել կյանքի որակի այնպիսի գործոններով, որոնք տվյալ երկիրը դարձնում են ավելի գրավիչ անհատի կամ խմբի համար։


== Ծանոթագրություններ ==
Ռիչ շրջան (Յուտա)

Ռիչ շրջան (անգլ.՝ Rich County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 2.665 կմ² է. բնակչությունը՝ 2.264 մարդ (2010 թ. տվյալներով)։ Շրջկենտրոնն է Ռենդոլֆ բնակավայրը։ Կազմավորվել է 1864 թ.։
Երվանդ Ոսկան

Երվանդ Հակոբի Ոսկան (1855, Ստամբուլ, Օսմանյան կայսրություն - 1914, Ստամբուլ, Օսմանյան կայսրություն), հայ քանդակագործ։


== Կենսագրություն ==
Երվանդ Հակոբի Ոսկանը  ծնվել է 1855 թվականի հուլիսի 6-ին Կոստանդնուպոլսի Սամաթիա թաղամասում՝ հայ մտավորականի ընտանիքում։ Նրա պապերը վաղուց ի վեր գաղթել էին Կարնո Արծաթի գյուղից և բնակություն հաստատել Պոլսում։ Հայտնի է, որ պապը՝ էրզրումցի Ոսկան Գոթողյանը, արքունական դրամահատարանում աշխատել է որպես ձուլող։ Հայրը՝ Հակոբ Ոսկանը (1824-1907), ընտիր կրթություն ստացած գրող և մանկավարժ էր, հայերեն ու ֆրանսերեն էր դասավանդում տեղի Մայր վարժարանում, հայտնի էր որպես Ալեքսանդր Դյումայի երկերի լավագույն թարգմանիչ։Որոշ ժամանակ Ոսկանը հաճախում է Պոլսի Պեշիկթաշ և Բերա թաղամասերի հայկական դպրոցներ։  1872 թվականին ավարտել է Վենետիկի Մուրադ-Ռափայելյան վարժարանը, 1877 թվականին՝ Հռոմի գեղարվեստի ակադեմիան։ 1878 թվականին մեկնել է Փարիզ` կատարելագործվելու, մասնակցել է միջազգային ցուցահանդեսի (1878, Փարիզ, 2 արծաթե մեդալներ)։ 1881 թվականին վերադարձել է Կ. Պոլիս։


== Ստեղծագործական գործունեություն ==
Ստեղծագործել է հիմնականում հաստոցային քանդակագործության բնագավառում, թեմատիկ քանդակի («Դափնե», «Ռազմիկներ ու աստվածուհիներ», «Աղախինը», «Թուրք մուրացիկը» (1882, Հայաստանի ազգային պատկերասրահ), «Զեյբեկ կնոջ պարը», «Զեյբեկի թրով պարը»,  «Կովկասցի հեծյալը» և դիմաքանդակի ժանրերում «Օսման Համդի բեյ», «Նայիլե խանում» (Գեղեցիկ արվեստների պետական ակադեմիա, Ստամբուլ), «Տիգրան Չուխաճյան» (ԳԱԹ), «Ինքնադիմաքանդակ» (1882 թվական, ՀԱՊ), ։  
Ոսկանի ստեղծած ռեալիստական կերպարներին բնորոշ է հոգեբանական խորությունը։ Նրա երփնագիր գործերից հայտնի են «Հոր դիմանկարը» (1889), «Թուրը սրել տվող զեյբեկ» (երկուսն էլ՝ ՀԱՊ)։  
Ոսկանը թուրք հնագետ և նկարիչ Օսման Համդի Ռեյի հետ 1883 թվականին հիմնադրել է Կ. Պոլսի գեղարվեստի ուսումնարանը (այժմ՝ Գեղեցիկ արվեստների պետական ակադեմիան), եղել տեսուչ և քանդակագործության պրոֆեսոր, նաև՝ հնագիտական թանգարանը, որի համար վերականգնել է մի շարք բարձրարժեք ստեղծագործություններ, այդ թվում՝ Սիդոնում (այժմ՝ Սայդա՝ Լիբանանում) իր իսկ պեղած սարկոֆագը (վերագրվում է Ալեքսանդր Մակեդոնացուն)։ 
Միասին պեղել են Նեմրութ լեռը և գրել առաջին ուսումնասիրությունը Կոմմագենեի թագավորության կենտրոնի մասին։

Ոսկանը Կ. Պոլսի, նաև հայ իրականության նոր ժամանակների առաջին արհեստավարժ քանդակագործն էր, որին աշակերտել են թուրք քանդակագործներ Օ. Մ. Իհսանը (1867-1944) և Մ. Թոմրուկը (1884-1949)։


== Ծանոթագրություններ ==
Աթանաս Տիրոյան

Աթանաս Տիրոյան (1857 - 1926), հայ լեզվաբան։ 1869 թ. մեկնել է Ս․ Ղազար։ Վենետիկի Մխիթարյան միաբանության անդամ, քահանա։


== Կենսագրություն ==
Շուրջ կես դար վարել է կրթական, քարոզչական և տնտեսական պաշտոններ Վենետիկում, Պարսկաստանում, Թուրքիայում և Հունգարիայում։ Եղել է Վենետիկի միաբանության տպարանապետ, «Բազմավեպի» խմբագիր։


== Աշխատություններ ==
Գրել է թատերգություններ, գիտական ուսումնասիրություններ, կազմել ժողովածուներ, կատարել թարգմանություններ։ Հատկապես արժեքավոր է Տիրոյանի «Հանրագրություն որ է համազգային գրության նոր ոճ մը» աշխատությունը, որտեղ հեղինակն առաջարկում է հանրագրության նոր եղանակ, որով տարբեր ազգի մարդիկ, առանց հասկանալու միմյանց լեզուն, կարող են հաղորդակցվել։ Տիրոյանի մեթոդը հիմնված է թվագրության վրա։ Դերանուններին հատկացրել է 1–9 թվերը, 0-ն հոգնակիության նշանն է։ Տիրոյանը օգտագործել է նաև զանազան նշաններ, որոնք մեծ դեր են կատարում հոլովման և խոնարհման հարացույցներում։


== Ծանոթագրություններ ==
Ֆուտբոլային լիգայի գավաթի եզրափակիչ 1981

Ֆուտբոլային լիգայի գավաթի եզրափակիչ 1980, Ֆուտբոլային լիգայի գավաթի 20-րդ խաղարկությունն է, որում հաղթեց «Լիվերպուլ» ֆուտբոլային ակումբը առաջին խաղում 1-1 իսկ երկրորդ խաղում 2-1 հաշվով՝ «Վեստ Հեմ Յունայթեդին»։ Առաջին խաղը տեղի ունեցավ Լոնդոնի Ուեմբլի մարզադաշտում, իսկ երկրորդ խաղը Բիրմինգհեմի Վիլլա Պարկ մարզադաշտում։
Փոքր Կորչուգան

Փոքր Կորչուգան (ռուս.՝ Малый Корчуган), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Իզիլի գետի ձախ ափին՝ 23 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005943
Հիդրոլոգիական ուսումնասիրությունների կոդը - 115200594
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բելկի (գյուղ, Պոպելնյանսկի շրջան)

Անվան այլ կիրառումների համար տե՛ս՝ ԲելկիԲելկի (ուկրաիներեն՝ Білки), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1546 թվականին։
2001 թվականի տվյալներով Բելկի գյուղում բնակվում էր 373 մարդ։ Բնակավայրը զբաղեցնում է 2543 կմ² տարածք։ Բնակչության խտությունը կազմում էր 146,68 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրաշխարհ (ֆիլմ)

Անվան այլ կիրառումների համար տե՛ս՝ Ջրաշխարհ (այլ կիրառումներ)«Ջրաշխարհ» (անգլ.՝ Waterworld), ռեժիսորներ Քևին Ռեյնոլդսի և Քևին Քոսթների համատեղ ֆիլմը, որի գլխավոր դերերը մարմնավորում են Քևին Քոսթները, Դենիս Հոփերը, Ջինն Տրիփլհորնը, Թինա Մաժորինոն, Մայքլ Ջիտերը, Ջեք Բլեքը, Կիմ Քոութսը, Չայմ Ջիրաֆին, Ռիկ Ավիլեսը, Ռ.Դ. Կոլը։


== Սյուժե ==
Հեռավոր ապագայում, երբ բոլոր բևեռային ձյուները հալվել են, Երկիրը ծածկվել է ջրով։ Հեղինակները մեզ տանում եմ մի ֆանտաստիկ աշխարհ, որը բնակեցված է ջրի վրա ապրող սակավաթիվ մարդկանցով։ Նրանց համար ամենաթանկը խմելու ջուրն է, հողը, ուտելիքը և ծխախոտը։ «Ծխողների» ավազակախումբը թալանում է, սպանում և մարդկանց վերածում են ստրուկների։ Նրանց ներքին այրման շարժիչներ են օգտագործում։ Միայն Քևին Քոսթներն է, որ լողում է ինքն իրեն՝ իր ֆանտաստիկ նավակի վրա։ Բայց այս բոլոր մարդկանց միավորում է մի բան։ Նրանք բոլորն էլ փնտրում են ցամաք։ Իսկ գաղութներից մեկում ապրում է մի գեղեցիկ կին և մի աղջնակ, որի մեջքի վրա դաջված է ցամաքի քարտեզը։ Այդ իմանալով «ծխողները» հարձակվում են գաղութի վրա և փորձում են գողանալ աղջկան։ Այդ ժամանակ այդտեղ էր Քոսթների հերոսը և նա ակամայից սատար է կանգնում աղջկան։


== Դերերում ==
Քևին Քոսթներ - Ծովագնաց
Դենիս Հոփեր - Դյակոն
Ջինն Տրիփլհորն - Հելեն
Թինա Մաժորինո - Էնոլա
Մայքլ Ջիտեր- Ծերուկ Գրեգոր
Ջեք Բլեք - օդաչու
Ռոբերտ ԼաՍարդո - Սմիթի
Ռիկ Ավիլես - պահակ
Շոն Ուեյլեն - Բոուն
Լի Արենբերգ - Ջենգ


== Հետաքրքիր փաստեր ==
Աթոլլի դրամակին միավորը չիթն է (անգլ.՝ cheat - խաբեություն)։
Ծխողների առաջնորդը՝ Դյակոնը, մարդկանց դիմում է հետևյալ բառերով՝ «Եղբայրներ և քույրեր»։


== Ծանոթագրություններ ==


== Արտաքին հղումներ ==
Ջրաշխարհ(անգլ.) ֆիլմը Internet Movie Database կայքում
«Ջրաշխարհ»(ռուս.) ֆիլմը ԿինոՊոիսկ կայքում։
Ta fête

Ta fête, բելգիացի կատարող Ստրոմայի սինգլը իր Racine Carrée ալբոմից։ Տեսահոլովակը հրապարակվել է 2014 թվականի հունիսի 17-ին։


== Տեսահոլովակը ==
Տեսահոլովակում ցուցադրվում է պատահականորեն ընտրված մարդու կյանքը, ով պետք է փախչեր լաբիրինթոսով և հաղթահարեր կյանքի խոչընդոտները։ Վերջում, դուրս գալով լաբիրինթոսից հայտնվում է նր ավելի մեծ լաբիրինթոսում։


== Վարկանշային աղյուսակներ ==
Շաբաթվա աղյուսակներ

Տարվա աղյուսակներ


== Ծանոթագրություններ ==


== Արտաքին հղումներ ==
stromae.net — Պաշտոնական կայք
Նովոտումբագուշևո

Նովոտումբագուշևո (ռուս.՝ Новотумбагушево, բաշկիրերեն՝ Яңы Томбағош), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 168 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (256501-256600)

Աստերոիդների ցանկ (256401-256500)  • Աստերոիդների ցանկ  • Աստերոիդների ցանկ (256601-256700)
 Աստերոիդների ցանկ (256401-256500)  • Աստերոիդների ցանկ  • Աստերոիդների ցանկ (256601-256700)
Մյունստերյան կոմունա

Մյունստերյան կոմունա (գերմ.՝ Täuferreich von Münster, 1534-1535), հեղափոխական անաբապտիստական իշխանություն Մյունստեր քաղաքում (Վեստֆալիա), քաղաքի սենյորի դեմ քաղաքացիների զինված պայքարի հաղթանակի հետևանքով։ 1534 թվականի փետրվարին անաբապտիստները, հենվելով քաղաքի պլեբեյության վրա, քաղաքային մագիստրատում ձեռք բերեցին մեծամասնություն և գրավեցին իշխանությունը (գլխավորել են սկզբում Ցան Մատիսը, իսկ նրա զոհվելուց հետո՝ Հովհան Լեյդենցին)։ Մի շարք ուսումնասիրողների կարծիքով՝ վերջինս իշխանության գլուխ անցնելուց հետո իրեն արքա է հռչակել և թույլատրել բազմակնությունը։ Սակայն որոշ ուսումնասիրողներ էլ գտնում են, որ բազմակնության մասին դրույթը հորինել են անաբապտիստների հակառակորդները՝ շարժումը վարկաբեկելու նպատակով։
Անաբապտիստները Մյունստերը հայտարարեցին «իսկական քրիստոնյաների» միասնական համայնք (կոմունա), անցկացվեցին մի շարք միջոցառումներ․ եկեղեցա-վանքապատկան ունեցվածքն ու թանկարժեք մետաղները բռնագրավվեցին հօգուտ հանրության, դրամը վերացվեց, սպառման ապրանքները բաշխվեցին հավասարապես, բոլոր բնակիչները պարտավորվեցին աշխատել և մասնակցել պաշարված քաղաքի պաշտպանությանը։ Մյունստերյան կոմունաի միջոցառումներն ու ծրագիրը դուրս չեկան ֆեոդալիզմի տապալման և բուրժուկան վերափոխությունների շրջանակներից։ 14-ամսյա համառ պաշտպանությունից հետո Մյունստերյան կոմունան ընկավ։  Այն համարվում է ուտոպիական սոցիալիզմի և «մեսիական կոմունիզմի» գործնական մարմնավորման վաղ դրսևորումներից մեկը։


== Ծանոթագրություններ ==


== Գրականություն ==
Carl Alfred Cornelius, Geschichte des Münsterischen Aufruhrs ("Historia de los Disturbios de Münster"), 1855.Чистозвонов А. Н., Реформационное движение и классовая борьба в Нидерландах в первой половине XVI в., М., 1964;
Brendler G., Der Täuferreich zu Münster 1534/35, В., 1966.(գերմ.)
Фридрих Рек-Маллечевен, Bockelson. Geschichte eines Massenwahns. Schützen, Berlin 1937. Neuausgaben: Droemer, Wiesentheid 1946; Goverts, Stuttgart 1968 (mit einem Vorwort von Joachim Fest). (Historischer Roman; das Täuferreich von Münster als Allegorie des Massenwahns der Nazidiktatur.)(գերմ.)
Норман Кон. Коммунистический Апокалипсис анабаптистов Мюнстера


== Արտաքին հղումներ ==
The Ana-Baptists of Münster
Ռուսաստանի պատերազմների ցանկ

Սույն հոդվածում ներկայացված են բոլոր պատերազմները և ռազմաքաղաքական հակամարտությունները, որոնցում Ռուսաստանն ունեցել է որոշակի դերակատարում։ Ցանկում ներկայացված բոլոր ընդհարումները տեղի են ունեցել 1480 թվականից ի վեր (թաթարական տիրապետության ավարտ)։


== Մոսկվայի մեծ իշխանություն (1480–1547) ==


== Ռուսական թագավորություն (1547-1721) ==


== Ռուսական կայսրություն (1721–1917) ==


== Ռուսաստանի Խորհրդային Ֆեդերատիվ Սոցիալիստական Հանրապետություն (1917–1922) ==


== ԽՍՀՄ (1922–1991) ==


== Ռուսաստանի Դաշնություն (1991–այժմ) ==


== Տես նաև ==
Ռուսաստանի պատմություն
Ռուսաստանի Խորհրդային Ֆեդերատիվ Սոցիալիստական Հանրապետություն
ԽՍՀՄ Կարմիր բանակ
ՌԴ զինված ուժեր
Կինենին (Ելովկայի վտակ)

Կինենին (ռուս.՝ Киненин), գետ Կամչատկա թերակղզու հյուսիսարևելյան մասում։ Սնվում է անձրևաջրերով։ Թափվում է Ելովկա գետ, գետաբերանից ձախ՝ 157 կմ հեռավորության վար։ Գետի երկարությունը 55 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000016315


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հայկական լեգեոն (այլ կիրառումներ)

Հայկական լեգեոն, կարող է վերաբերել՝

Հայկական լեգեոն - Ֆրանսիայի հովանավորությամբ կազմված լեգոեն, որը կռվել է Օսմանյան կայսրության դեմ,
Հայկական լեգեոն - հայերից կազմված լեգեոն, որը կռվել է ֆաշիստական Գերմանիայի կողմից։
Նա վերստին այստեղ է (ֆիլմ)

«Նա վերստին այստեղ է» (գերմ.՝ Er ist wieder da), Դավիդ Վնդենտ նկարահանած ֆիլմը «Նա վերստին այստեղ է» հունգարական ծագմամբ գերմանացի գրող և լրագրող Թիմուր Վերմեշի (գերմ.՝ Timur Vermes) գրքի հիման վրա։


== Սյուժե ==
Բեռլին, 2014 թվականին անապատում ուշքի է գալիս Ադոլֆ Հիտլերը։ Սկզբում նա չի հիշում, թե ինչպես է հայտնվել ապագայում։ Նրան հայտնի չէ, թե ինչու չկա ռմբակոծություն, նրան ոչ մեկը չի ճանաչում, և ամենուրեք փախստականեր են։ Շուտով նա թերթերի կրպակ է նկատում, որտեղ տեսնում է, որ արդեն 21-րդ դարն է։ Նրա ժամանակավոր կացարանն ապահովում էր կրպակի աշխատողը, որը Հիտլերին շփոթում է անտուն դերասանի հետ։ Շատ ժամանակ չանցած՝ նրան նկատում են պրոդյուսերները, որոնց շնորհիվ նա դառնում է Յություբի և հեռուստատեսության աստղ։


== Մրցանակներ և անվանակարգեր ==
2016 — Deutscher Filmpreis գերմանական կինոմրցանակաբաշխությունում «ամենալավ գեղարվեստական ֆիլմ», «ամենալավ ռեժիսյուրա», «ամենալավ տղամարդու դեր», «ամենալավ երկրորդային պլանի տղամարդու դերը»
2016 — 29-րդ Եվրոպական կինոակադեմիայի մրցանակ «ամենալավ եվրոպական կատակերգություն» անվանակարգում
2016 — Բեմբի «Ամենալավ գերմանական ֆիլմ» անվանակարգում 
2016 - CIVIS մրցանակ (Բեռլին, Գերմանիա) «ամենալավ եվրոպական գեղարվեստական ֆիլմ» անվանակարգում


== Ծանոթագրություններ ==
Թորդան (այլ կիրառումներ)

Թորդան, կարող է վերաբերել՝

Թորդան - գյուղ Արևմտյան Հայաստանում, Էրզրումի վիլայեթի Կամախի գավառակում
Թորդան - գյուղ Արևմտյան Հայաստանում, Էրզրումի վիլայեթի Բասենի գավառակում
Դուբրովո (գյուղ, Պավլովսկի շրջան)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերա Ասևա

Վերա Ասևա (24 նոյեմբերի, 1919, Պրիլեպ - 10 նոյեմբերի, 2006, Սկոպյե), հարավսլավացի պետական գործիչ, Երկրորդ համաշխարհային պատերազմի մասնակից, ազգային հերոս։


== Կենսագրություն ==
Վերա Ասևան ծնվել է 1919 թվականի նոյեմբերի 24-ին Պրիլեպում։ Ֆինանսական խնդիրների պատճառով չկարողանալով ավարտել գիմնազիան՝ նա սկսում է աշխատել ծխախոտի արդյունաբերությունում։
16 տարեկանում մասնակցել է երկրի աշխատավորական շարժմանը։ 1940-ական թվականների սկզբին դարձել է Հարավսլավիայի կոմունիստական կուսակցության անդամ։ Նույն թվականի սեպտեմբերին կուսակցության գավառական կոնֆերանսում ընտրվել է Հարավսլավիայի կոմունիստների միության Մակեդոնիայի տարաշրջանային կոմիտեի անդամ։ 1940 թվականի սեպտեմբերից մինչև 1941 թվականի նոյեմբեր Պրիլեպում եղել է տեղի կոմիտեի քարտուղար։
Երկրորդ համաշխարհային պատերազմի տարիներին Վերա Ասևան եղել է Պրիլեպի պարտիզանական ջոկատի կազմակերպիչ։ 1942 թվականի սկզբից նա Սկոպյեում աշխատել է Հարավսլավիայի կոմունիստական կուսակցությունում, այնուհետև եղել է կուսակցական խորհրդատու Ստրումիցայում, Բիտոլայում ու Ստիպում։ 1943 թվականի օգոստոսին դարձել է ջոկատի կոմիսար, իսկ նույն թվականի նոյեմբերի 11-ից, երբ Կոսովոյում կազմավորվել է Մակեդոնիայի առաջին ջոկատը, դարձել է քաղաշխատող։ Այնտեղ նա աշխատել է մինչև 1944 թվականի հունվար, երբ ընտրվել է Մակեդոնիայի կոմունիստների միության Երրորդ ու Չորրորդ շրջկոմների քաղաքական քարտուղար։ 1944 թվականի օգոստոսին նա մասնակցել է Մակեդոնիայի ժողովրդական ազատագրման հակաֆաշիստական ժողովի առաջին նստաշրջանին, որում ընտրվել է նախագահության անդամ։
Երկրի ազատագրությունից հետո Վերա Ասևան աշխատել է ղեկավար պաշտոններում։ 1948 թվականին նա եղել է Սկոպյեի քաղաքապետ։ 1948 թվականի հուլիսին Հարավսլավիայի կոմունիստական կուսակցության հինգերորդ համագումարում ընտրվել է Հարավսլավիայի կոմունիստների միության Կենտրոնական կոմիտեի անդամ։ 1949 թվականի մարտին՝ Մակեդոնիայի Ժողովրդական Հանրապետության կառավարության կազմավորման ժամանակ, Վերա Ասևան ընտրվել է գյուղատնտեսության նախարար։ Նա եղել է նաև դաշնային գործադիր խորհրդի անդամ, Մակեդոնիայի Ժողովրդական Հանրապետության խորհրդարանի մի քանի գումարումների անդամ։
1960 թվականին Վերա Ասևան վիճել է Մակեդոնիայի Կոմկուսի ԿԿ այդ ժամանակվա քարտուղար Լազար Կոլիշևսկու հետ։ Վերա Ասևան Լազար Կոլիշևսկուն մեղադրել է նրա համար, որ վերջինս որոշումներ է ընդունել Վիդոե Սմիլևսկի-Բատոյի հետ՝ առանց հաշվի առնելու Մակեդոնիայի կոմունիստների միության գործադիր կոմիտեի անդամների կարծիքը։ 1960 թվականի հոկտեմբերի 18-ին Բեկգրադից եկել է Ռանկովիչը՝ մասնակցելու կուսակցական ժողովին, և անցել է Կոլիշևսկու կողմը։ Վերա Ասևան ստիպված է եղել զիջել և կուսակցական աշխատանքի է տեղափոխվել Բելգրադ։
1991 թվականին Վերա Ասևան հրատարակել է «Սվետոզար Վիկմանովիկի նամակը» գիրքը։
Վերա Ասևան մահացել է 2006 թվականի նոյեմբերի 10-ին Սկոպյեում։


== Մրցանակներ ==
Ազգային հերոսի շքանշան
«Հայրենիքին մատուցած ծառայությունների համար» շքանշան
Եղբայրության ու միասնություն շքանշան
«Խիզախության համար» շքանշան
Պարտիզանական փառքի շքանշան (1941)


== Ծանոթագրություններ ==
Բարտանգ

Բարտանգ (վերին հոսքում՝ Օկսու կամ Ակսու, միջինում՝ Մուրգաբ), Փյանջ գետի աջ վտակը, որը հոսում է Աֆղանստանի Բադախշան նահանգի և Տաջիկստանի Լեռնա-Բադաշխանյան ինքնավար մարզի տարածքով։ Գետի երկարությունը 528 կմ է, ջրահավաք ավազանը՝ 24700 քառ․ կմ։


== Ջրագրություն ==
Գետը սկիզբ է առնում Չակմակտին լեռնային լճից, որը տեղակայված է Աֆղանստանի հյուսիս-արևելքում, Բադախշան նահանգում։
Գետի սնուցումը ձնային է։ Առավելագույն վարարումը նկատելի է հուլիս ամսին։ Տարեկան ջրի միջին ծախսը 128 մ³ է։


== Անվանում ==

«Օկսու» կամ «Ակսու» անվանումներն առաջացել են կիրգիզերեն «ակ սուու» բառից, որը նշանակում է սպիտակ ջուր։ Գետը տարբերվում է հոսքի արագությամբ, ինչի արդյունքում ջուրը փրփրում է և դառնում սպիտակ։
«Մուրգաբ»-ն առաջացել է տաջկերեն марғ (արոտավայր) և об (գետ) բառերից։ Նույն անունն է կրում նաև մոտակա գյուղը, որը Մուրգաբի շրջանի կենտրոնն է Տաջիկստանի Լեռնա-Բադախշանյան ինքնավար մարզում։
«Բարտանգ» (տաջկերեն՝ бартанг, որը նշանակում է նեղ հուն) անունն է կրում գետի այն հատվածը, որը Մուրգաբից թափվում է Գուդարա գետ՝ մինչև Պյանջին միանալը։ Այս հատվածի երկարությունը կազմում է 133 կմ։


== Տնտեսական նշանակությունը ==
Գետը լայնորեն օգտագործվում է չոր շրջաններում՝ ոռոգման նպատակով։ Խորհրդային ժամանակաշրջանում գետի վրա կառուցվել է Շուջանդական ՀԷԿ-ը։


== Ծանոթագրություններ ==


== Գրականություն ==
Массальский, В. (1890–1907)։ «Мургаб, река на Памире»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Արտաքին հղումներ ==
Map of Gorno-Badakhshan region of Tajikistan Archived 2008-12-19 at the Wayback Machine.
Description of a bicycle ride in Tajikistan, including the Bartang Valley
Պալամուստե

Պալամուստե (էստ․՝ Palamuste), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վոլչանիցա

Վոլչանիցա (ռուս.՝ Волчаница), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 87 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000034130
Հիդրոլոգիական ուսումնասիրությունների կոդը - 103003413
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Pop Rocks

Pop Rocks, ֆիրմային անվանական կոնֆետ, բերանի մեջ գազ է արտադրում։ Բաղադրիչների թվում՝ շաքար, կաթնաշաքար (կաթնային շաքար), եգիպտացորենի օշարակ և անուշաբույր հավելանյութեր։ Բերանի մեջ տեղի է ունենում ուժեղ ռեակցիա՝ գազի արտադրությամբ։
1956 թվականից կոնֆետը արտոնագրվել է General Foods ընկերության կողմից։
Pop Rocks կոնֆետները իրենց պայթուցիկ հատկությամբ դարձան քաղաքի լեգենդը և բազմաթիվ անգամներ քննարկվել են «Разрушители легенд» հաղորդման ժամանակ։
Նոնեա բազմագույն

Նոնեա բազմագույն (լատ.՝ Nonea polychroma), գողտրիկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
35 սմ բարձրությամբ, կոշտ թավոտությամբ երկամյա կամ բազմամյա բույս է։ Ցողունները բազմաթիվ փռված կամ բարձրացող է։ Ծաղկաբույլը պտղի ժամանակ երկարացող է։ Տերևները կանաչավուն են, նստադիր, նշտարաձև և սուր։ Բաժակն ունի 5 մմ երկարություն։ Ծաղիկները բազմաթիվ են, որոնք ներսից դեղնավուն են, դեպի վերև՝ վարդագույնից կապույտի փոխվող։ Պտուղները մանր են և երիկամաձև։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Խոր Վիրապ, Արարատ, Վեդի, Երասխի լեռնաշղթայի կիրճ)։ Աճում է նաև Անատոլիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1000 մ բարձրությունների վրա, ինչպես նաև չոր քարքարոտ լանջերն և կիսաանապատներում։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Հայտնի է մեկ ֆլորիստիկական շրջանում։ Տարածման և բնակության շրջանների մակերեսը 500 կմ²-ից պակաս է։ Հայաստանում հայտնաբերվել է 2002 թվականին։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։ Անհրաժեշտ է ստեղծել նոր ԲՀՊՏ Երախի լեռնաշղթայի վրա։


== Ծանոթագրություններ ==
Միգել Անխել Մոյա

Միգել Անխել Մոյա Ռումբո (իսպ.՝ Miguel Ángel Moyá Rumbo, ապրիլի 2, 1984(1984-04-02), Binissalem, Մալյորկա, Balearic Islands, Balearic Islands, Իսպանիա), իսպանացի ֆուտբոլիստ, իսպանական Ատլետիկո Մադրիդի և Իսպանիայի հավաքականի դարպասապահ։


== Ակումբային կարիերա ==
Մալյորկա ակումբի սան է, հիմնական կազմում դեբյուտը տեղի է ունեցել 2004 թվականին։ Առաջին իսկ մրցաշրջանում անցկացրել է 32 խաղ։ 2007 թվականին ֆուտբոլիստին սկսեցին հետապնդել վնասվածքները և նա այդ մրցաշրջանում խաղաց ընդամենը 13 խաղ։ 2009 թվականի հունիսին Մոյան տեղափոխվեց Վալենսիա։ Դեբյուտը Վալենսիայի կազմում տեղի ունեցավ 2009/10 մրցաշրջանում։ Այդ խաղում Վալենսիան Սևիլյային հաղթեց 2։0 հաշվով։ 2 տարի անց թիմ եկավ Սեսար Սանչեսը, իսկ հետո նաև Վիսենտե Գուայտեն, և Մոյան ստիպված վարձավճարի հիմունքներով տեղափոխվում է Խետաֆե։ Մրցաշրջանից հետո Խետաֆեն գնեց Մոյային։


== Կարիերան հավաքականում ==
Միգել Անխել Մոյան խաղացել է Իսպանիայի հավաքականի բոլոր տարիքային խմբերում։


== Ծանոթագրություններ ==
Ադլխանյան

Ադլխանյան, հայկական ազգանուն։


== Ազգանունը կրողներ ==


== Ծանոթագրություններ ==
(8145) Վալուժկի

(8145) Վալուժկի (անգլ.՝ Valujki), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 5-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,756164 ա. մ., առավելագույնը մոտենում է 2,0996 ա. մ. հեռավորության վրա և հեռանում 3,4127 ա. մ.։ Արեգակի շուրջ մեկ ամբողջական պտույտ է կատարում 1671,31 երկրային օրվա ընթացքում, իր ուղեծրով շարժվելով միջինում 0,2154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8145) Վալուժկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուչկովո (գյուղ, Սաֆոնովսկի շրջան)

Ռուչկովո (ռուս.՝ Ручково), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էզոնվիլ է Բեռնովիլ

Էզոնվիլ է Բեռնովիլ (ֆր.՝ Aisonville-et-Bernoville), համայնք Ֆրանսիայում՝ Պիկարդիա մարզի Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Գիզ։
Համայնքի INSEE կոդը՝ 02006


== Բնակչություն ==
2010 թվականի տվյալներով՝ համայնքի բնակչությունը կազմում է 895 մարդ։ 


== Տնտեսություն ==
2010 թվականին համայնքի 195 աշխատունակ (15-64 տարեկան) բնակիչներից 134-ը տնտեսապես ակտիվ էին, 61-ը՝ ոչ ակտիվ (ակտիվության ցուցանիշը կազմել է 68,7%, 1999 թվականին եղել է 68,2%)։ 134 տնտեսապես ակտիվ բնակիչներից աշխատում էին 110-ը (63 տղամարդ և 47 կին), գործազուրկ էին 24 մարդ (13 տղամարդ և 11 կին)։ 61 տնտեսապես ոչ ակտիվ բնակիչներից 13 -ը եղել են աշակերտներ կամ ուսանողներ, 22-ը՝ թոշակառուներ, 26-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էզոնվիլ է Բեռնովիլ (ֆր.)
Lo Vas a Olvidar

«Lo Vas a Olvidar» (հայերեն՝ Դու մոռանալու ես դա), իսպանացի երգչուհի Ռոսալիայի երգ՝ ամերիկացի երգչուհի և երգահան Բիլլի Այլիշի հետ համագործակցությամբ։ Երգը, որը մի շարք ամսագրերի և երաժշտական պորտալների կողմից անվանվել է «վերջին շրջանում ամենասպասված համատեղ նախագծերից մեկը», գրվել է երկու կատարողների կողմից՝ Ֆինիս Օ'Քոնելի և Էլ Գինչոյի հետ միասին և արտադրվել է վերջին երկուսի կողմից։ Այն պլանավորվում է թողարկել 2021 թվականի հունվարի 21-ին Columbia Records լեյբլի միջոցով՝ որպես Ռոսալիայի երրորդ ստուդիական ալբոմի սինգլ։ Երգը նաև ընդգրկվելու է ամերիկյան «Էյֆորիա» հեռուստասերիալի հատուկ սերիայում, որը պատմելու է Ջուլսի մասին։


== Նախապատմություն ==
2019 թվականի փետրվարի 26-ին Այլիշը հաստատել է BBC Radio 1-ին, որ ինքը և Ռոսալիան ձայնագրման սեսիա են ունեցել, որի ընթացքում համատեղ սիրուն երգ են պատրաստել։ Երգչուհին նաև խոսել է Ռոսալիայի հետ աշխատելու ընթացքի մասին, նշելով, որ թեև վերջինս «ամենասիրալիր աղջիկն է», նա հստակ գիտի, թե ինչ է ուզում․ «Դա հիանալի էր, նա իսկապես գիտեր, թե ինչ էր ուզում», ասել է Այլիշը Ռոսալիայի մասին՝ ավելացնելով, որ «Դա ինչ-որ նոր բան էր, և ես ասեցի․ Ուաու, դու միակ այդպիսի մարդն ես, ում ես հանդիպել եմ»։ Մարտի 10-ին, երբ Այլիշը հայտարարել է Բարսելոնայի Սընթ Ջորդի ակումբում համերգի մասին, Ռոսալիան նկար է տեղադրել իր սոցիալական ցանցերում և գրել է, որ «անհամբեր սպասում եմ մեր երգն ավարտելուն։ Ստուդիայում քո հետ կիսվելը կամ քեզ կենդանի տեսնելը շատ ոգեշնչել է ինձ»։ Ավելի ուշ նույն ամսին Այլիշը Billboard ամսագրին հայտնել է, որ երգը կիսով չափ իսպաներեն է, կիսով չափ՝ անգլերեն, ինչպես նաև նշել է, որ այն «սիրուն է» և «նրանք երկուսով էլ սիրահարված են դրա վրա»։
Ռոսալիայի El Mal Querer և Այլիշի When We All Fall Asleep շրջագայությունների պատճառով երգն անավարտ է մնացել ժամանակի հետ կապված տարաձայնությունների պատճառով։ Այնուամենայնիվ, 2020 թվականի ապրիլին Ռոսալիան պատմել է Զեյն Լոուիին, որ COVID-19 համավարակով պայմանավորված ինքնամեկուսացման ժամանակ երկու շաբաթ շարունակ աշխատել է երգի վրա։ Այդ ժամանակ Ռոսալիայի վոկալը և վերադաշնակումն արդեն պատրաստ էր, և երգն ավարտելու համար պետք էր միայն Այլիշի վոկալը։ Հունիսին երգն լիովին ավարտված էր։
2021 թվականի հունվարին, երն երկրպագուներն արդեն կորցրել են երգի թողարկման բոլոր հույսերը, Ֆինիսը հավանել է Billboard ամսագրի հոդվածն այն մասին, թե որ համագործակցություններն են ուզում տեսնել 2021 թվականին։ Հունվարի 10-ին Այլիշը հավանել է երկրպագուի փոստը, որում վերջինս հարցրել է, սպասվում է արդյոք ինչ-որ երաժշտական թողարկում։


== Տեսահոլովակ ==


=== Պատմություն ===
«Lo Vas a Olvidar» երգի երաժշտական տեսահոլովակը թողարկվել է երգի հետ նույն օրը։ Տեսահոլովակը նկարահանել է Նաբիլ Էլդերկինը։


=== Սինոփսիս ===
Տեսահոլովակում Այլիշը և Ռոսալիան գտնվում են մութ սենյակում, որը լուսավորվում է միայն շարժվող լուսարձակներով։ Նրանք երգում են ստվերոտ և բուռն դատարկության մեջ։


== Չարթեր ==


== Թողարկման պատմություն ==


== Ծանոթագրություններ ==
Փախուստ պալատից

«Փախուստ պալատից» (ռուս.՝ «Побег из дворца»), 1975 թվականի խորհրդային գեղարվեստական ֆիլմ, որը նկարահանել են ռեժիսորներ Նիկոլայ Մալեցկին և Վլադիմիր Պոպկովը Դովժենկոյի անվան կինոստուդիայում։ Ֆիլմի պրեմիերան կայացել է 1977 թվականի հունվարին։


== Սյուժե ==
Ֆիլմի գործողությունները տեղի են ունենում 1930-ականներին։ Խարկովի Պիոներների տան սաները, որոնք վերջերս են դարձել պիոներներ, երազում են արտասահմանյան ճանապարհորդությունների մասին դեպի տարբեր էկզոտիկ երկրներ։ Սակայն նրանք իրենց ծրագիրն իրականացնելու շանս չունեն Ստալինի տոտալիտար ռեժիմի պատճառով, և այնուամենայնիվ, ընկերները որոշում են փախչել իրենց հարազատ վայրերից։


== Դերերում ==


== Նկարահանող խումբ ==
Բեմադրող ռեժիսորներ՝ Նիկոլայ Մալեցկի, Վլադիմիր Պոպկով
Սցենարիստ՝ Արկադի Ինին
Բեմադրող օպերատոր՝ Վլադիմիր Դավիդով
Կոմպոզիտոր՝ Մարկ Կարմինսկի
Բեմադրող նկարիչներ՝ Վասիլի Բեսկրովնի, Ալեքսեյ Բոբրովնիկով
Հնչյունային օպերատոր՝ Նաթան Տրախտենբերգ
Մոնտաժի ռեժիսոր՝ Թամարա Սերդյուկ
Խմբագիր՝ Մարինա Մեդնիկովա


== Ծանոթագրություններ ==
Ֆորնի դի Սոպրա

Ֆորնի դի Սոպրա (իտալերեն՝ Forni di Sopra), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1063 մարդ 2008 թվականի մարդահամարի տվյալների, բնակչության խտություն՝ 14 մարդ/կմ²։ Զբաղեցնում է 81 կմ² մակերես։ Փոստային ինդեքս՝ 33024։ Հեռախոսային կոդ՝ 0433։
Կոմունայի հովանավորն է Սուրբ Կույս Մարիամը։ Տոնը նշվում է նոյեմբերի 21-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0433 88056 - 0433 88427
Էլեկտրոնային փոստ՝ info@fornidisopra.org
Պաշտոնական կայք՝ http://www.fornidisopra.it/


== Ծանոթագրություններ ==


== Արտաքին հղումներ ==
http://www.fornidisopra.it// Archived 2015-04-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մաքինի

Մաքինի (ֆր.՝ Macquigny), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գիզ կանտոնի կազմի մեջ։ Համայնքի շրջանն է հանդիսանում Վերվենը։
Համայնքի INSEE ծածկագիրն է 02450։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 374 մարդ։ 


== Տնտեսություն ==
2010 թվականին 234 աշխատունակ մարդկանցից (15—64 տարեկան) 156-ը եղել են առավել ակտիվ տնտեսվարողներ, 78-ը եղել են համեմատաբար ոչ ակտիվ (ակտիվության ցուցանիշը կազմել է 66,7 %, 1999 թվականին եղել է 65,7 %)։ 156 ակտիվ քաղաքացիներից 134-ը աշխատել են տարբեր ձեռնարկություններում (74 տղամարդ և 60 կին), անաշխատունակների թիվը կազմել է 22 մարդ (14 տղամարդ և 8 կին)։ 78 ոչ ակտիվ մարդկանցից 16-ը եղել են կամ աշակերտ կամ էլ ուսանող, 26-ը եղել են թոշակառու, 36-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Մաքինի (ֆր.)
4 պֆենիգ (Տրիր)

Տրիրի 4 պֆենիգ (գերմաներեն՝ 4 Pfennig) մետաղադրամը արտադրվել է Տրիրի արքեպիսկոպոսության կողմից, Տրիր քաղաքում, 1663 թվականից մինչև 1789 թ.։ Սկզբում այն հատվել է բիլոնից (ցածրորակ արծաթ), իսկ 1748-ից սկսյալ՝ պղնձից։ Տրիրի չորս պֆենիգը հավասար էր մեկ կրեյցերի։
Չորս պֆենիգի արժեք ունեցող մետաղադրամները Տրիրում շրջանառության են թողվել 9 տարբեր տեսակներով.


== Աղբյուրներ ==
Chester L. Krause and Clifford Mishler. Standard Catalog of World Coins. Iola, WI. (17th Century). Pages 706-707
Chester L. Krause and Clifford Mishler. Standard Catalog of World Coins. Iola, WI. (18th Century). Page 534
Մալոե Բորոտնո

Մալոե Բորոտնո (ռուս.՝ Малое Боротно), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 4 մարդ։


===== Աշխարհագրություն =====
Գյուղը գտնվում է Վոլդայի բարձունքի Չորնոյե լճի հարավ-արևմտյան մասում։ Ոչ հեռու՝ 1 կմ արևելք Բելոյե լճի մոտ գտնվում է Բոլշոյե Բորոտնո գյուղը։
20 կիլոմետր Օկուլովկայից (ավտոճանապարհով 30 կմ) հյուսիս-արևմուտք մինչև գյուղական համայնքի ադմինիստրատիվ կենտրոն Բորովյոնկան 9 կմ է (11 կմ ավտոճանապարհով)


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերլինգտոն (Վերմոնտ)

Բերլինգտոն (անգլ.՝ Burlington), մեծ քաղաք ԱՄՆ Վերմոնտ նահանգում, Չիտտենդենի մարզկենտրոն։
Հիմնադրվել է 1785 թվականին։ Տեղակայված է Շամպլեին լճի ափին, Ադիրոնդասկ լեռան վրա, ԱՄՆ-Կանադա սահմանից 72 կմ հարավ (Վերմոնտ-Քվեբեկ) և Մոնրեալից 151 կմ հարավ։ Բերլինգտոնի արևելքում ձգվում են Կանաչ լեռները։
Քաղաքի բնակչությունը կազմում է շուրջ 42 282 բնակիչ (2013)։ Քաղաքն իր անվանումն ստացել է տեղաբնակ Բերլինգթոնների ընտանիքի անվանումից, ովքեր առաջինն էին բնակվել այնտեղ և մշակել շրջակայքի հողերը։
Բնակավայրի հիմնադրման տարեթիվը 1763 թվականն է, սակայն նրա ակտիվ գործունեությունն սկսվել է ընդամենը տաս տարի անց, երբ այստեղ աշխատում էր նավաստիները և սղոցարանը։ Քաղաքն ուներ կայազոր, որը պաշտպանում էր Բերլինգտոնը բրիտանացիների հարձակումներից։
Երբ 1812-1814 թթ. սկսվեց Անգլո-ամերիկյան պատերազմը, բրիտանական նավատորմը բախվեց բիրլինգթոնի կայազորին։
Բերլինգթոնը Վերմոնտի ամենամեծ մշակութային կենտրոնն է։ 1791 թվականին այստեղ հիմնադրվեց Վերմոնտի համալսարանը, 1878 թվականին` Շամպլեյնի քոլեջը։
Հին համալսարանի շենքը («Old Mill») հիմնադրել է գեներալ Լաֆայեթը։
Քաղաքի 11 կմ հարավ-արևելյան մասում, 18 հեկտար տարածքով, ձգվում է Շելբոնեի թանգարանը, լուսաբանելով ամերիկյան ռահվիրաների կյանքը։
Բացի այդ, զբոսաշրջիկներին գրավում են հյուսիսամերիկյան ապստամբների առաջնորդներից մեկի՝ Իտենա Ալենի (Ithen Allen), տաճարը և գերեզմանը։
2006-2012 թվականներին քաղաքապետը Բոբ Քիսսն էր, որը ներկայացնում էր «ձախ» տեսակի Vermont Վերմոնտի առաջադիմական կուսակցությունը։
2012 թվականի մարտի 6-ից քաղաքապետը ԱՄՆ Դեմոկրատական ​​կուսակցության ներկայացուցիչ Միրո Վայնբերգն է։


== Աշխարհագրություն ==
Բիրլինգթոնը գտնվում է Շամպլեյն լճի արևելյան ափին Champlain:


=== Կլիմա ===
Բիրլինգթոնն ունի խոնավ կոնտինալային կլիմա (Dfb ըստ Köppen- ի կլիմայի դասակարգման), ցուրտ ձմեռներով և տաք, խոնավ ամառներով։
Ամսական միջին ջերմաստիճանը տատանվում է հունվարին մինչև -7.4 °C, իսկ հուլիսին՝ մինչև 21.4 °C:
Տարեկան տեղումների միջին քանակը մոտ 937 մմ է, իսկ անհամեմատ խոնավային են ամառային ամիսները։
Շամպլեյն լճի ազդեցության տակ քաղաքում հնարավոր են տեղումներ ձյան տեսքով, իսկ որոշ դեպքերում 12 ժամվա ընթացքում հնարավոր է, որ մինչև 33 սմ ձյուն տեղա։
Բերլինգտոնում ձյան տեսքով տեղումների ընդհանուր քանակը հասնում է մինչև 206 սմ, սակայն այդ արժեքը տարբեր տարիների ընթացում կարող է տարբեր լինել։

Տարեկան միջին ջերմաստիճան — +7,7 C°
Տարեկան միջին քամու արագությունը — 3,6 մ/վրկ
Տարեկան միջին Օդի խոնավությունը — 70 %


== Պատկերասրահ ==

		
		
		
		
		


== Եղբայր քաղաքներ ==
 Իսրայել: Արադ
 Կանադա: Բերլինգտոն (Օնտարիո)
 Պաղեստին: Վաֆլեեմ
 Ճապոնիա: Նիսինոմիա
 Ֆրանսիա: Օնֆլյոր
 Նիկարագուա: Պուերտո-Կաբեսաս
 Ռուսաստան: Յարոսլավլ


== Փաստեր ==
1947 թվականի հոկտեմբերի 15-ին քաղաքում կանգ առավ Ազատության ամերիկյան գնացքը։


== Արտաքին հղումներ ==
Берлингтон в Британской энциклопедии
Берлингтон: чудеса озера Шамплейн Archived 2010-06-16 at the Wayback Machine.
[1]
[2]
Վիշև

Վիշև (ուկրաիներեն՝ Вишів), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Վիշև գյուղում բնակվում էր 179 մարդ։ Բնակավայրը զբաղեցնում է 1313 կմ² տարածք։ Բնակչության խտությունը կազմում էր 136,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորոբի (գյուղ, Զենկովի շրջան)

Անվան այլ կիրառումների համար տե՛ս՝ ԳորոբիԳորոբի (ուկրաիներեն՝ Горобії), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Գորոբի գյուղում բնակվում էր 95 մարդ։ Բնակավայրը զբաղեցնում է 1052 կմ² տարածք։ Բնակչության խտությունը կազմում էր 90,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միիսամաա (գյուղ, Մյառյամաա շրջան)

Անվան այլ կիրառումների համար տե՛ս՝ ՄիիսամաաՄիիսամաա (էստ․՝ Mõisamaa), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 122 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մալթայի ազգային հնագիտության թանգարան

Մալթայի ազգային հնագիտության թանգարանը Աուբերգ Դե Պրովանա, այն գտնվում է մարյաքաղաք Վալետայի հանրապետական փողոցում։ Այն կերպարվեստի բարոկկո ճարտարապետություն է, որը կառուցվել է 1571 թվականին ճարտարապետը տեղացի Գիլորմո Կասարն էր։


== Աուբերդ Դե Պրովանան ==
Թանգարանը ցուցադրում է ընդհուպ մինչև Մալթայի նեոլիթյան դարաշրջանի և Փյունիկա ժամանակաշրջանի նմուշներ։ Ցուցադրվում են հնագույն գործիքներ, որոնք օգտագործվում են նախապատմական մարդու կողմից հեշտացնելու իրենց առօրյա խնդիրները։ Թանգարանը ցույց է տալիս գեղարվեստական պատկերներ որոնք ցույց են տալիս կղզու առաջին բնակիչների հիանալի դերասանական հմտությունները։ Կարևորվում է Քնած կինը, բրոնզեդարյան շերտերը։ Թանգարանի մի մասը ցուցադրում է նաև հռոմեական և բյուզանդական ժամանակաշրջանի նմուշներ։


= Արտաքին հղումներ =
heritagemalta.org Archived 2014-03-25 at the Wayback Machine.
Արամ Գրիգորյան (այլ կիրառումներ)

Արամ Գրիգորյան, կարող է վերաբերել․

Արամ Գրիգորյան (քաղաքական գործիչ), հայ քաղաքական գործիչ։
Արամ Գրիգորյան (օդաչու), հայ օդաչու։
Արամ Պարույրի Գրիգորյան, հայ գրականագետ։
Արամ Ռուբենի Գրիգորյան, գրող, գրականագետ։
Բոստոնի տոնածառ

Բոսթոնի տոնածառ, Բոստոնի պաշտոնական Ծննդյան ծառը։ Տոնածառը սկսել է զարդարվել 1941 թվականից։ 1971 թվականին Բոսթոնի բնակիչներին ծառը նվիրել է Նովա Սքոթիայի (փոքր նահանգ Կանադայում, մայրաքաղաքը՝ Հալիֆաքս) կողմից որպես շնորհակալություն 1917 թվականի դեկտեմբերի 6-ին ժամը 9-ին Հալիֆաքսում տեղի ունեցած պայթյունի ժամանակ Բոսթոնի ցույց տված օգնության։


== Հալիֆաքսի պայթյունը ==
Պայթյունի հետևանքով ոչնչացավ քաղաքի մեծ մասը։ Աղետի մասին Բոսթոնի ղեկավարությունը իմացավ հեռագրով և կազմակերպեց օգնություն։ Արագ կերպով գնացքով այնտեղ առաքվեցին օգնական ուժեր՝ աջակցելու կենդանի մնացածներին։ Ձնաբքի պատճառով գնացքը ուշացավ։ Վերջապես դեկտեմբերի 8-ին այն ժամանեց, և սննդի, ջրի, դեղորայքի պաշարները անհապաղ սկսեցին բաժանել մարդկանց։ Գնացքի մեծ անձնակազմը ընդունակ էր օգնել Նովա Սքոթիանի բուժանձնակազմին, որի մեծ մասը աշխատում էր այնտեղ, որտեղ պայթյուն էր տեղի ունեցել։ Թեև Նովա Սքոթիանի բնակիչները պայթյունի վերաբերյալ գիտելիքներ էին ձեռք բերել դպրոցում, բայց նրանք գիտեին, որ Բոսթոնը իր վրա պատասխանատվություն ունի և իրենց իրական փրկարարն է։


== Նվիրաբերում ==
1918 թվականին՝ պայթյունից մեկ տարի անց, իբրև երախտագիտության նշան, Նովա Սքոթիանը Բոսթոնին և Մասսաչուստին նվիրաբերեց ծառ։ Հաջորդ ծառը ուղարկվեց 1971 թվականին և ամեն տարի դրանից հետո։ Ծննդյան ծառի
ամենամյա նվեր տալը սկսվեց Լունենբուրգից որպես աջակցություն պայթյունից հետո։ Նվերի ուղարկումը հետագայում շարունակում է Նովա Սքոթիայի կառավարությունը՝ արտահայտելով իր բարյացակամությունը և նպաստելով տուրիզմին։ Նովա Սքոթիայի ժողովրդի համար կարևոր էր, որ մարդիկ աղմուկ էին բարձրացնում, վիճում էին դրա շուրջ, լիրիկական երգեր էին գրում։


== Ծանոթագրություններ ==
Իսպանիայի տաճարներ

Իսպանիայի տաճարները Իսպանիայի թեմական եկեղեցիներն են և կազմում են ազգի պատմական, կրոնական և ճարտարապետական կարևոր մաս՝ իրենց պատմական նշանակությամբ։ Դարեր շարունակ Իսպանիայի քաղաքները կառուցվել են եկեղեցիների շուրջ։
Տաճարների Ազգային ծրագրի նպատակն է պաշտպանել և պահպանել ընդհանուր առմամբ 91 կառույցներ, որոնք ներառում են տաճարներ, եպիսկոպոսկան նստավայրեր և նախկին տաճարներ։ Կատալոնիայի մայրաքաղաք Բարսելոնայում գտնվող Սագրադա Ֆամիլիան ոչ թե տաճար է, այլ Բարսելոնայի արքեպիսկոպոսական թեմի նստավայր, և այդ է պատճառը, որ այն ներառված չէ եկեղեցիների ցանկում։
Եկեղեցիների ավերակների վերանորոգման համար պահանջվող երկար շինարարական աշխատանքների, ինչպես նաև Պիրենեյան թերակզում բնակվող մավրերի ազդեցությամբ է, որ Իսպանիայի տաճարները կառուցված են ռոմանական, գոթական, բարոկկո, նեոկլասիկալ և մուդեխառ ճարտարապետության ոճերով։
Միջնադարում կառուցված եկեղեցիներում կային միայն խորան և աբսիդ։ Դրանից հետո կառուցվել են նաև նավի և տրանսեպտի հատման տեղը՝ խաչակենտրոնը, որն առաջացնում է խաչ։ Այդ ժամանակահտվածում կառուցվել են Իսպանիայի գոթական եկեղեցիներն, ինչպիսիք են՝ Բուրգոսի, Տոլեդոյի և Լեոնի մայր տաճարները։ Հետագայում Իսպանիայի տաճարները սկսեցին կառուցել Վերածննդի ճարտարապետության ոճով, ինչպիսին է Գրանադայի տաճարը։ Ավելի ուշ, Ամերիկայի ֆինանսավորմամբ կառուցվում են բարոկկո ոճով եկեղեցիներ, որի լավագույն օրինակներն են  Սարագոսա քաղաքում գտնվող Տիրակալի տաճարը և Իսպանիայի Գալիսիա ինքնավար համայնքի մայրաքաղաք Սանտյագո դե Կոմպոստելաում գտնվող տաճարները։ Այնուհետև Իսպանիայի գոթական ոճով կառուցված եկեղեցիներում փոխեցին լատինական խաչի ձևը և կառուցվեցին նոր դիզայնով (ինչպիսիք են Կադիս քաղաքի նեոկլասիկալ ոճով կառուցված եկեղեցիները)։ Մի քանի Իսպանական տաճարներ կառուցված են ժամանակակից ճարտարապետության ոճով։ Իսպանիայի Մադրիդ քաղաքում գտնվող Ալմուդենա տաճարի կառուցումը մինչև 1993 թվականը չի ավարտվել, և այդ պատճառով ներկայիս եկեղեցին կառուցված է ավելի ժամանակակից դիզայնով, քան երկրի մյուս տաճարները։
Այսօր, Իսպանիայի տաճարներ են այցելում աշխարհի տարբեր երկրներից ժամանած զբոսաշրջիկները։


== Տաճարների ցանկ ==


=== Կաթոլիկ տաճարներ ===
Իսպանիայի կաթոլիկ եկեղեցիների ցանկ։


== Ծանոթագրություններ ==


== Արտաքին հղումներ ==
Red de Ciudades Catedralicias
Ջրհար

Ջրհար, գետահունի ամրացման զանգվածային մաս, որը տեղադրված է ջրթափից (շրթողից) հետո և նախատեսված ջրի հոսքի կինետիկ էներգիան մարելու և գետահունը վտանգավոր ողողումներից պաշտպանելու համար։ Ավելցուկային կինետիկ էներգիայի մարումն ինտեսիվացնելու համար Ջրհարի սահմաններում տեղավորում են՝ ջրհար հորեր, ջրհար պատեր և հոսքի էներգիայի հատուկ մարիչներ։
(8865) Յակիմո

(8865) Յակիմո (անգլ.՝ Yakiimo), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 1-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 3,014847 ա. մ., առավելագույնը մոտենում է 2,3213 ա. մ. հեռավորության վրա և հեռանում 3,7084 ա. մ.։ Արեգակի շուրջ մեկ ամբողջական պտույտ է կատարում 1912,04 երկրային օրվա ընթացքում, իր ուղեծրով շարժվելով միջինում 0,188281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8865) Յակիմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմյունիկե

Կոմյունիկե (ֆր.՝ communique, լատ.՝ communico հաղորդում եմ), պաշտոնական հաղորդում միջազգային պայմանագրերի, համաձայնագրերի բանակցությունների արդյունքների, երկրի ներքին իրադարձությունների (կոնֆերանսներ, խորհրդակցություններ, որոշումներ), ռազմական գործողությունների ըևթացքի մասին։
Միջազգային հարաբերություններում կարող է դրսևորվել որպես միակողմանի ակտ կամ ընդգրկել պայմանադիր կողմերի համատեղ հայտարարությունը, ինչպես դրական արդյունքների, այնպես էլ տարաձայնությունների վերաբերյալ։ Կոմյունիկեն միջազգային պայմանագիր չէ, չնայած կողմերը կարող են ճանաչել այն որպես այդպիսին։ Եթե կոմյունիկեն ընդգրկում է համաձայնության տեքստը, պաշտոնական այլ ձևի բացակայության դեպքում, ճանաչվում է որպես միջազգային պայմանագիր։